EELNÕU

**Raasiku valla küladele eraldatud rahaliste vahendite jaotamise kord**

Määrus kehtestatakse kohaliku omavalitsuse korralduse seaduse § 22 lg 1 p 5 alusel.

**1. Üldsätted**

**§ 1.** **Reguleerimisala**

 (1) Käesolev kord on aluseks Raasiku valla eelarvest küladele määratud rahaliste vahendite jaotamiseks külaelu edendamiseks ja külakeskkonna parendamiseks.

 (2) Raasiku valla eelarve koostamisel planeeritakse igal aastal küladele eraldatud vahendeid 0,5% ulatuses eelneva eelarveaasta üksikisiku tulumaksu laekumisest. Eelarveliste vahendite vähenemisel või suurenemisel on Raasiku Vallavalitsusel õigus eraldatavat summat vähendada või suurendada.

**§ 2.** **Abikõlbulikkus**

 (1) Rahalised vahendid jaotatakse külade vahel, millel on valitud külavanem vastavalt Raasiku valla külavanema statuudile, on olemas kehtiv ja küla üldkoosoleku poolt kinnitatud arengukava (edaspidi arengukava) ja kus tegutseb mittetulundusühing, mille põhikirjalistes eesmärkides sisaldub külaelu edendamine (edaspidi külaselts).

 (2) Käesoleva korra alusel ei jaotata rahalisi vahendeid valla suurematele keskasulatele: Aruküla alevik ja Raasiku alevik.

 (3) Külaelanike arvu määramise aluseks on rahvastikuregistri andmed.

**§ 3.** **Raha jaotamise põhimõte**

Küladele eraldatakse raha pearahapõhiselt aastaks küladele ettenähtud rahaliste vahendite ja rahvastuluregistri järgse 1. jaanuari seisulise külaelanike arvu põhjal.

**§ 4.** **Rahaliste vahendite jaotamise kord**

 (1) Rahaliste vahendite jaotamine toimub kord aastas arvestades § 1 lõikes 2 sätestatut.

 (2) Rahaliste vahendite jaotus külade lõikes määratakse Raasiku Vallavalitsuse korraldusega hiljemalt ühe kuu jooksul eelarve vastuvõtmisest. Raha eraldatakse täiseurodes

**§ 5.** **Rahaliste vahendite kasutamine**

 (1) Külale eraldatud rahalisi vahendeid on lubatud kasutada lähtuvalt küla arengukavast ja külaelu edendamise põhimõttest investeeringu- ja tegevuskuludeks ning projektide omafinantseeringuteks.

 (2) Rahaliste vahendite kasutamist korraldavad külavanem ja külaseltsi juhatus lähtuvalt küla arengukavast külaelanike või külaseltsi koosoleku otsuste alusel.

(5) Külaselts on kohustatud hiljemalt 1. veebruariks esitama jooksva aasta tegevuskava ja eelneva aasta rahaliste vahendite kasutamise aruande (edaspidi: *aruanne*) ning esitama selle koos kuludokumentide koopiatega Raasiku Vallavalitsusele.

 (6) Esitatud aruanded vaatab vallavalitsus läbi ja kinnitab aruande laekumisele järgneva 10 tööpäeva jooksul. Aruannetes puuduste esinemisel antakse puuduste kõrvaldamiseks aega kuni 5 tööpäeva (mõjuvatel põhjustel võib Raasiku vallavalitsus oma otsusega seda tähtaega pikendada). Puuduste tähtajaks mittekõrvaldamisel on Raasiku Vallavalitsusel õigus vähendada järgmise aasta toetussummat proportsionaalselt puuduste kõrvaldamisega hilinetud ajaga.

 (7) Aruande tähtajaks mitteesitamisel on vallavalitsusel õigus vähendada järgmise poolaasta toetust proportsionaalselt hilinetud ajaga. Aruande esitamisega hilinemine 1–30 päeva tähendab proportsionaalselt ühe kuu võrra väiksemat rahastust, hilinemine 31–60 päeva tähendab kahe kuu võrra väiksemat rahastust. Aruande esitamisega hilinemisel rohkem kui 60 kalendripäeva on vallavalitsusel õigus jätta kogu poolaasta toetus välja maksmata ning jagada see võrdselt teiste määruse § 2 lõike 1 tähenduses abikõlbulike külade vahel.

 (8) Eelneva aasta aruande kinnitamine vallavalitsuse poolt on aluseks järgneva aasta rahaliste vahendite kasutamisele. Järgmise aasta rahalised vahendid kannab vallavalitsus külaseltsi arvelduskontole 5 tööpäeva jooksul peale aruande kinnitamist vallavalitsuse poolt.

**§ 6.** **Määruse rakendamine**

  Tegevuskava ja aruande vormi kehtestab Raasiku Vallavalitsus.

**§ 7.** **Määruse jõustumine**

Tiina Rühka  
Volikogu esimees

**Seletuskiri**

Raasiku valla küladele eraldatud rahaliste vahendite jaotamise korra muudatuse tingis ebaselgus küladele raha jaotamise põhimõtte ning laialivalguvus tegevuskava ja rahade kasutamise korra osas. Lisaks on kehtivas määruses muutmata käibel olnud valuutana kroonid

Vallavalitsuse ettepanek on külade rahastamisel minna üle pearahapõhisele arvestusele lähtuvalt 1. jaanuari külades elavate inimeste rahvatikuregistri järgsest seisust ning valla küladele eraldatavast rahalistest vahenditest. Lisaks lihtsustuks oluliselt küladele eraldatavate rahaliste vahendite perioodilisus ja aruandlus (kahe poolaasta asemel kord aastas). Tegevuskava tuleks esitada koos eelmise aasta aruandega 1. veebruariks, mitte 1. augustiks. Kõik kokku lihtsustaks ning muudaks kompaktsemaks küladele eraldatavate rahade planeerimise, eraldamise, aruandluse ja tegevuskava esitamise.

Seletuskirja koostas

Ardo Niinre

abivallavanem